
Chabacano nyelv 


A Wikipédiából, a szabad enciklopédiából 


A chabacano vagy chavacano nyelv, más néven Fülöp- 
szigeteki spanyol kreol (saját elnevezése chavacano) a Fülöp- 
szigetek Zamboanga, Basilan, Kabasalan, Siay, Margosatubig, 
Ipil , Malangas, Lapuyan, Buug, Tungawa, Alicia , Isabela , 
Lamitan, Maluso, Malamawi, Cotabato City, Mindanao; Cavite, 
Ternate, valamint a Manila melletti Ermita tartományaiban, 
továbbá Malajzia Sabah államában beszélt kreol nyelv , amely a 
spanyolból alakult ki a gyarmatosítás korszakában. Beszélőinek 
száma a 2000-es Fülöp-szigeteki népszámlálás szerint 607 200, 
és még kb. 12 000 használója van a Malajziai Sabahban. 

Története 


A nyelv a spanyol gyarmatosítás korában a szigetekre betelepített spanyolok és mexikóiak zamboangai 
őslakossággal történő érintkezése során keletkezett. Elnevezése a spanyol chabacano, -na melléknévből 
ered, amelynek jelentése 'közönséges, vulgáris’, mivel a spanyolok fennhatóságuk idején a nyelvet a 
spanyol vulgáris változatának tartották. A chabacano szókincsének legnagyobb része a spanyolból 
származik, nyelvtanának kialakulásában azonban - minden minden kreol nyelv esetében - a helyi nyelvek 
(főként a tagal og) játszottak fontos szerepet. 

írás és kiejtés 


A chabacano nyelv lejegyzésére a spanyol ábécé használatos. A betűk hangértéke azonos a spanyol 
hangértékükkel. A k és w betűk csak az idegen vagy a helyi nyelvekből átvett szavakban fordulnak elő. A 
hangsúly jelölése nem kötelező érvényű. 

Nyelvtana 






























A kreol nyelvekhez hasonlóan a chabacano nyelvtana a spanyoléhoz képest rendkívül egyszerű, lényegében 
„ragozás nélküli spanyol”. A nyelvtani nem általában csak a személyeknél maradt fenn, a határozott névelő 
egyetlen alakja pedig (az eredetileg nőnemű főnevek előtt is) el. A főnevek többes számát a maga 
szócskával képzik, amely a többes számba teendő szó vagy névszói szerkezet előtt áll. Az igéknek csak 
egyetlen alakjuk van, amely a spanyol főnévi igenévből származik. A személyeket a személyes névmás ige 
után helyezésével, az igeidőket pedig segédszavakkal fejezik ki. 

Nyelvi példa 


Az Emberi Jogok Egyetemes Nyilatkozata első cikkelye: 


Chabacano nyelven 

Spanyolul 

Magyarul 

Todo el maga ser hu manó nacé libre 
e igual en dignidad y maga derecho. 
Dotado con ellos el razón y 
conciencia y debé ellos comportá 
fraternalmente con el maga unó con 
el maga otro. 

Todos los seres humanos 
nacen libres e iguales en 
dignidad y derechos. Dotados 
de razón y conciencia, deben 
comportarse fraternalmente los 
unos con los otros. 

„Minden emberi lény szabadon 
születik, és egyenlő méltósága és 
joga van. Az emberek, ésszel és 
lelkiismerettel bírván, egymással 
szemben testvéri szellemben kell, 
hogy viseltessenek. ” 


További információk 


■ Ethnologue adatjelentés (http://www.ethnologue.com/show_language. asp?code=cbk) 

■ Chabacano ábécé és további példák az Omniglot.com oldalon (http://www.omniglot.com/writin 
g/chavacano.php) 


A lap eredeti címe: „https://hu.wikipedia.org/w/index.php?title=Chabacano_nyelv&oldid=14650984” 


A lap utolsó módosítása: 2014. május 11., 11:47 

A lap szövege Creative Commons Nevezd meg! - így add tovább! 3.0 licenc alatt van; egyes esetekben más módon 
is felhasználható. Részletekért lásd a felhasználási feltételeket. 







